PRINC แช่แข็งธุรกิจอสังหาฯ จ่อขายที่ดินเปล่าหนุนเม็ดเงินลงทุนธุรกิจการแพทย์
PRINC แช่แข็งธุรกิจอสังหาฯ จ่อขายที่ดินเปล่าหนุนเม็ดเงินลงทุนธุรกิจการแพทย์
18 ต.ค. 2561

บริษัท พริ้นซิเพิล แคปปิตอล จำกัด (มหาชน) หรือ PRINC ระบุว่าตามที่บริษัท ได้ดำเนินการขยายธุรกิจมาในด้านธุรกิจการแพทย์ โดยเริ่มทำรายการเข้าซื้อกิจการบิรษัท อลิอันซ์ เมดิคอล เอเชีย จำกัด ที่มีโรงพยาบาลที่ดำเนินการแล้ว 4 แห่ง อยู่ระหว่างการพัฒนาอีก 2 แห่ง ปลายปี 2560 และได้มีการลงทุนเพิ่มเติม ซื้อโรงพยาบาลอี 2 แห่งในปี 2561 ทำให้ปัจจุบันบริษัทมีรายได้ส่วนใหญ่ประมาณร้อยละ 75 มาจากธุรกิจการแพทย์
ดังนั้น คณะกรรมการบริษัทฯ ได้พิจารณาและมีนโยบายที่มุ่งขยายตัวในธุรกิจด้านโรงพยาบาลเป็นหลักและจะหยุดขยายธุรกิจพัฒนาอสังหาริมทรัพย์เพื่อขาย โดยจะไม่พัฒนาโครงการอสังหาริมทรัพย์เพิ่มเติมจากปัจจุบัน สำหรับที่ดินรอการพัฒนา หากมีโอกาสเหมาะสมและเป็นประโยชน์ บริษัทฯ พร้อมจะขายให้แก่นักลงทุนที่สนใจ เพื่อนำมาเป็นแหล่งเงินทุนในการพัฒนาธุรกิจทางการแพทย์ต่อไป เว้นแต่ที่ดินรอการพัฒนาที่มีศักยภาพที่จะสามารถพัฒนารองรับธุรกิจการแพทย์ในอนาคต